Държавен вестник, бр. 34, 2015 г., стр. 75

БРОЙ  34	
Д Ъ Р Ж А В Е Н  В Е С Т Н И К 	
СТР.  75  
Чл. 72. При нарушение по чл. 203, ал. 1, 
т. 1 ЗМВР дисциплинарното наказание „увол-
нение“ се налага независимо от това, че преди 
влизане в сила на присъдата на държавния 
служител е наложено по-леко дисциплинарно 
наказание за нарушение, съдържащо призна-
ците и на престъплението, за което е осъден. 
Нарушението се установява по реда на чл. 206, 
ал. 1 – 4 ЗМВР.
Чл. 73. Когато държавни служителки в 
МВР са бременни и ползващи отпуск пора-
ди бременност и раждане, компетентният 
дисциплинарнонаказващ орган може да им 
прекрати служебното правоотношение по 
дисциплинарен ред само след разрешение 
на съответната дирекция от Изпълнителна 
агенция „Главна инспекция по труда“ към 
министъра на труда и социалната политика. 
В тези случаи заверено копие от дисципли-
нарната преписка се изпраща в съответната 
териториална дирекция „Инспекция по труда“.
Чл. 74. Служебните правоотношения на 
държавните служители, които заемат ръковод-
на изборна длъжност в синдикални организа-
ции на служителите от МВР, могат да бъдат 
прекратени на основание чл. 226, ал. 1, т. 8 
ЗМВР само с предварителното съгласие на 
ръководния орган на съответната синдикална 
организация. В тези случаи заверено копие 
от дисциплинарната преписка се изпраща 
на ръководния орган на съответната синди-
кална организация за вземане на решение в 
указания срок.
Чл. 75. Заповедта за налагане на дисци-
плинарно наказание се обявява само пред 
равни и по-старши по длъжност от наказания 
държавен служител.
Чл. 76. Наказаният държавен служител 
отбелязва датата и часа на връчване върху 
съответните копия на заповедта за налагане 
на дисциплинарно наказание.
Чл. 77. Съобщението за връчване на заповед­
та за налагане на дисциплинарно наказание 
по чл. 210, ал. 4 ЗМВР се изготвя по образец 
и се поставя на информационното табло по 
месторабота на държавния служител.
Чл. 78. Протокол за поставяне на съоб-
щението по чл. 77, изготвен по образец, и 
документите, с които се удостоверява, че 
държавният служител не е намерен на посо-
чения от него адрес за кореспонденция, се 
прилагат към материалите по дисциплинар-
ното производство.
Чл. 79. Отстраняването на непълноти или 
поправянето на очевидни фактически грешки 
в заповедта за налагане на дисциплинарно 
наказание се извършва от дисциплинарно-
наказващия орган с нова заповед, която се 
връчва на наказания държавен служител по 
реда на чл. 210, ал. 2 – 4 ЗМВР.
Чл. 80. Копие от заповедта за налагане 
на дисциплинарно наказание, за нейното 
изменяне, отменяне или за поправяне на оче-
видни фактически грешки, както и копие от 
заповедта за прекратяване на дисциплинарно 
производство за тежко нарушение по чл. 203, 
ал. 1, т. 2 – 14 ЗМВР, се прилага към личното 
кадрово дело на държавния служител. Неза-
бавно след връчването копие от съответната 
заповед се изпраща в дирекция „Човешки 
ресурси“.
Чл. 81. Материалите, събрани за доказване 
на дисциплинарното нарушение, се прилагат в 
личното кадрово дело на наказания държавен 
служител.
Чл. 82. Отстраняването от длъжност на 
държавния служител при явяване в състояние, 
което не му позволява да изпълнява служеб-
ните си задължения, се извършва с писмена 
заповед по образец.
Чл. 83. Държавен служител в МВР може 
временно да бъде отстранен от длъжност при 
отнет или отказан достъп до класифицирана 
информация, ако заеманата длъжност изисква 
такъв. Отстраняването се извършва с писмена 
заповед по образец.
Чл. 84. Копия от заповедите по чл. 82 и 
83 се изпращат в дирекция „Човешки ресур-
си“ и дирекция „Планиране и управление на 
бюджета“ или аналогичните им звена по мес-
торабота на отстранения държавен служител.
Чл. 85. По време на изтърпяване на дис-
циплинарно наказание държавният служител 
може да бъде награждаван с предвидените в 
ЗМВР награди и отличия.
Чл. 86. (1) Дисциплинарни наказания на 
служители със статут по Закона за държавния 
служители се налагат при условията и по реда 
на Закона за държавния служител.
(2) Дисциплинарни наказания на лица, 
работещи по трудово правоотношение в 
МВР, се налагат при условията и по реда на 
Кодекса на труда.
Раздел V
Обжалване, промяна или отмяна на наложено 
дисциплинарно наказание
Чл. 87. При оспорване на наложено дис-
циплинарно наказание по административен 
ред цялата преписка, придружена с писмено 
становище на дисциплинарнонаказващия 
орган, се изпраща на по-горестоящия адми-
нистративен орган. Когато по-горестоящият 
административен орган е министърът на въ-
трешните работи, преписката се докладва чрез 
директора на дирекция „Човешки ресурси“.
Чл. 88. Когато преди издаване на заповед­
та за налагане на дисциплинарно наказание 
държавният служител не е изслушан или не 
са приети писмените му обяснения, непосред-
ствено по-горестоящият административен 
орган отменя заповедта, без да разглежда 
случая по същество.